ไม่เคยมาแวะคาเฟ่เดอมิวเซียมสาขานี้เลยค่ะ เคยไปแต่ที่ข้างพิพิธภัณฑ์ พอเดินเข้ามาในร้านก็รู้สึกว่าเค้าตกแต่งร้านคอนเซ็ปเดียวกันมากค่ะ ทั้งโทนสีร้านและการตกแต่งภายในที่ใช้โทนสีออกไม้ ๆ แถมแอร์ยังเย็นมาก ๆ ด้วยค่ะ
คาปูชิโน่เย็นในแก้วสีส้มสดใส ดื่มแล้วสดชื่นมากค่ะ ไม่ใช่เพราะสีแก้วนะคะ แต่เพราะกาแฟที่ชงได้อร่อยพอดี หอมลงตัวกับฟองนมนุ่ม ๆ 
กาแฟของคาเฟ่เดอมิวเซียมน่าจะเป็นแบบคั่วเข้ม (เดาเอาจากเมล็ดกาแฟของร้านที่ขายเป็นถุง จะมีแต่แบบคั่วเข้มอ่ะค่ะ) แต่ชงแล้วไม่ขมบาดคอนะคะ แถมยังหอมมากด้วยค่ะ ราคาแก้วละ 85 บาทค่ะ